**Jegyzőkönyv**

**Készült:** Zalaszentgrót Város Önkormányzata Képviselő-testületének 2014. december 18-án

 1600 órai kezdettel tartott **rendes** **nyilvános** üléséről.

**Jelen vannak:** Baracskai József polgármester,

 Balogh Gábor képviselő

 Beke László képviselő

 Dr. Tihanyi Ottó képviselő

 Gelencsér István képviselő

 Takács Tibor képviselő

 Vári Mária képviselő

 Veress János képviselő

 Kovács László képviselő

 Dr. Simon Beáta jegyző

**Jegyzőkönyvvezető:** Saska Zsuzsa

**Baracskai József:** Köszöntöm a megjelenteket. Megállapítom, hogy a képviselő-testület 9 tagja jelen van, így határozatképes.

Mielőtt rátérünk a napirendi pontok tárgyalására, még van egy külsős bizottsági tagunk, aki nem tette le az esküt. Perecz Zoltán Péter leteszi az esküt, utána sor kerül az esküokmány átadására.

Az egyebek napirendi pontban minden képviselőnek küldtem egy levelet, szeretném zárt ülés keretében tárgyalni az ügyet.

**Veress János**: Név nélkül nyílt ülésen tárgyaljuk.

**Baracskai József**: Továbbra is a zárt ülésen való tárgyalást javaslom.

Kérem, aki egyetért a zárt ülésen való tárgyalással, szavazzon.

A képviselő-testület 5 igen, 3 nem és 1 tartózkodással, köztük a 15. napirendi pontot, zárt ülésen történő tárgyalásával..

Kérem, aki egyetért a napirendi pontok tárgyalásával, szavazzon.

A képviselő-testület 9 igen szavazattal elfogadta a napirendi pontok tárgyalását.

**Napirendi pontok:**

1. Lejárt határidejű határozatok végrehajtása
2. Zalaszentgrót Város Önkormányzat Képviselő-testületének az önkormányzat 2014. évi költségvetéséről szóló 3/2014. (II. 13.) számú rendeletének módosítása

Tárgyalja: Pénzügyi és Ügyrendi Bizottság

1. Zalaszentgrót Város Önkormányzat Képviselő-testületének az átmeneti gazdálkodásról szóló rendeletének megalkotása

Előadó: Baracskai József polgármester

Tárgyalja: Pénzügyi és Ügyrendi Bizottság

 Gazdasági és Városfejlesztési Bizottság

1. Folyékony hulladék közszolgáltatás biztosítása

Előadó: Baracskai József polgármester

Tárgyalja: Gazdasági és Városfejlesztési Bizottság

1. Vállalkozó háziorvosok rezsidíj általányának megállapítása.

Előadó: Baracskai József polgármester

Tárgyalja: Pénzügyi és Ügyrendi Bizottság

1. 2015. évi belső ellenőrzési terv elfogadása

Tárgyalja: Pénzügyi és Ügyrendi Bizottság

1. 2015. évi I. félévi munkaterv elfogadása

Előadó: Baracskai József polgármester

Tárgyalja: Valamennyi Bizottság

1. Belső ellenőrzési feladatellátás 2015. évben

Előadó: Baracskai József polgármester

Tárgyalja: Pénzügyi és Ügyrendi Bizottság

1. Gyermekjóléti feladatok ellátása 2015. évben

Előadó: Baracskai József polgármester

Tárgyalja: Humán Ügyek Bizottsága

1. ZalA-KAR Társulási Megállapodás módosítása

Előadó: Baracskai József polgármester

Tárgyalja: Pénzügyi és Ügyrendi Bizottság

1. A Koncz Dezső Általános Iskola, Kollégium, Különleges Gyermekotthon, Készségfejlesztő Speciális Szakiskola és Egységes Gyógypedagógiai Módszertani Intézmény tanulóinak gyermekétkeztetése

Felelős: Baracskai József polgármester

Tárgyalja: Pénzügyi és Ügyrendi Bizottság

 Humán Ügyek Bizottsága

1. Mezei őrszolgálatról való döntés

Előadó: Baracskai József polgármester

Tárgyalja: Pénzügyi és Ügyrendi Bizottság

 Gazdasági és Városfejlesztési Bizottság

1. Pénzeszköz átadás a Zalaszentgrót – Tekenye Szennyvízkezelési Önkormányzati Társulás részére.

Előadó: Baracskai József polgármester

Tárgyalja: Pénzügyi és Ügyrendi Bizottság

1. Tájékoztató az önkormányzat 2015. évi központi költségvetési finanszírozásáról

Előadó: Baracskai József polgármester

Tárgyalja: Pénzügyi és Ügyrendi Bizottság

1. Óvodavezetői pályázat elbírálása (ZÁRT ÜLÉS)

Előadó: Baracskai József polgármester

Tárgyalja: Humán Ügyek Bizottsága

1. Kérdések, interpellációk
2. Egyebek

**1. sz. napirendi pont**

**Lejárt határidejű határozatok végrehajtása**

*A napirendhez tartozó előterjesztés a jegyzőkönyv mellékletét képezi.*

**Baracskai József:** A lejárt határidejű határozatok végrehajtása, határidőben megtörtént.

Kérem, aki egyetért a lejárt határidejű határozatok végrehajtásáról szóló beszámolóval, szavazzon.

A képviselő-testület 9 igen szavazattal elfogadta a beszámolót.

**2. sz. napirendi pont**

**Zalaszentgrót Város Önkormányzat Képviselő-testületének az önkormányzat 2014. évi költségvetéséről szóló 3/2014. (II. 13.) számú rendeletének módosítása**

*A napirendhez tartozó előterjesztés a jegyzőkönyv mellékletét képezi.*

**Kovács László:** A Pénzügyi és Ügyrendi Bizottság megtárgyalta, elfogadásra javasolja a képviselő-testületnek. A februári költségvetés elfogadásáig szükséges a 2014. évi költségvetési rendelet módosítása. A módosítás indokai lényegében az A, B, C és a D pontokban felsoroltak.

Az A) pontban részletezi az önkormányzat közművagyonának a koncessziós díjaiból származó bevételeit. A B) pontban a meghatározott feladatok elvégzéséről van szó, pozitív a közfoglalkoztatotti 71 fős és a TÁMOP pályázatban lévő 4 fős létszám. Itt van meghatározva az Itthon vagy Magyarország pályázati tétele és az ágazati pótlékok, illetve a választási összegek. A legnagyobb tétel a 49 milliós TÁMOP-os Egészségügyi Központ pályázata.

A C) pontban TÁMOP 9 milliós pályázati összeg, melyet az Egészségügyi Központ nem használ fel, illetve a GESZ közműdíj különbözete.

A D) pontban a szociális, óvodai, illetve gyermekétkeztetési támogatásokat érinti, mely csökkentette az önkormányzat költségvetését.

**Veress János:** Volt egy tétel, ami számomra kérdéses a GESZ vezetői, illetve gazdasági vezető jutalma, tudomásom szerint 250 e és 150 e forint.

**Baracskai József**: Nem a GESZ vezetői jutalom 250 és 200 e Ft plusz a járulékok. A bizottsági elnökökkel került egyeztetésre.

Kérem, aki elfogadja a 2014. évi költségvetési rendelet módosítását, szavazzon.

*A képviselő-testület 8 igen, 1 nem szavazattal megalkotta a31/2014. (XII. 19.) önkormányzati rendeletét az önkormányzat 2014. évi költségvetéséről szóló 3/2014. (II.13.) önkormányzati rendelet módosításáról*

**3. sz. napirendi pont**

**Zalaszentgrót Város Önkormányzat Képviselő-testületének az átmeneti gazdálkodásról szóló rendeletének megalkotása**

*A napirendhez tartozó előterjesztés a jegyzőkönyv mellékletét képezi.*

**Baracskai József:** A 2015. évi önkormányzati költségvetést február 15-ig el kell fogadni a képviselő-testületnek. Az átmeneti gazdálkodás a fennmaradó másfél hónapra szól, mely tartalmazza az ATROPLUSZ Kft. kérését, a televíziós sugárzást és az újság kiadását.

**Kovács László:** Az ATROPLUSZ Kft. által benyújtott kérelem 12 %-os emelést tartalmaz.

A közvetítési díjak változatlan áron kerültek a rendelet tervezetbe a Grót Média Kft. részéről.

A Gold Comp Média Bt-nek az újsággal kapcsolatos kiadása és költségeit hosszan vitatta a bizottság. Az ATROPLUSZ Kft. az infláció mértékére hivatkozva kérte a 12 %-os emelést, de nem infláció, hanem defláció van. Évek óta nem emeltek díjat, egy fél éves szerződésük van, esetleg felmerülhet, hogy a közétkeztetést újra meg kell pályáztatni. A bizottság részéről javaslom, ha nem születik megegyezés az ATROPLUSZ Kft-vel, pályáztassuk meg a közétkeztetést. A Szentgróti Híreknél, ha kérjük a plusz 80 oldalt, akkor 1.038 e forintos tételt jelent. Az alap 96 oldal pedig 2.084 e forint, a 2014. évben 3.126 e forintot fizettünk érte. Az átmeneti költségvetésben hozzunk egy olyan döntést, ami egy évre szól. A 3 pontban lenne egy módosító javaslatom, hogy a Gold Comp Médiával az átmeneti költségvetés végéig szóljon a szerződés és már most pályázatot kiírni, így versenyhelyzet alakulhat ki. Meg kell vizsgálni, hogy milyen lehetőség van arra, hogy a tételek megálljanak a 2014. évi számon.

**Takács Tibor**: A Gazdasági és Városfejlesztési Bizottság megtárgyalta, az ATROPLUSZ Kft. kérelmét és nem javasolja elfogadásra, hiszen a szolgáltatót szerződés köti és többek között az akkori nyomott áraknak köszönheti a szolgáltatás elnyerését. Amennyiben nem fogadjuk el, az ATROPLUSZ Kft. tájékoztatója szerint mindenképp ragaszkodik a 12%-os emeléshez, nem hajlandó újabb írásbeli ajánlatott tenni. Elutasítás esetén fél éves határidőre kötelezi a szolgáltatás a szerződés szerint. A Tv közvetítési díját elfogadta a bizottság és a újság kiadásának a keretét úgy értelmezzük, hogy azonos lapszám esetén a jövő évben az adott példány ára nem fog változni, ha nagyobb keret kerül felhasználásra valóban nagyobb költséggel fog járni. A Gazdasági és Városfejlesztési Bizottság elfogadásra javasolja a képviselő-testületnek a rendeletet.

**Baracskai József:** Kovács László elnök úrnak volt egy javaslata, ha azt pontosan megfogalmazná.

**Kovács László:** A költségvetés megszavazásáig tartsuk fenn a jelenlegi feltételeket, illetve pályáztassuk meg.

**Baracskai József**: Mi legyen a határidő?

**Kovács László**: Január vége. Egy olyan rendeltet fogadunk el, amelyben az átmeneti költségvetési rendelet szerint megkötjük a 800 e forintos emeléssel a szerződést az újságra.

Módosító indítványom, hogy a Gold Média Bt-vel csak az átmeneti költségvetés végéig tartja fenn a szerződést és írjunk ki pályázatot.

**Baracskai József**: Ez a szerződés lejár december 31-én, nem tudjuk fenntartani.

**Kovács László**: Akkor január 1-vel írjunk ki pályázatot.

**Baracskai József:** A költségvetés elfogadásáig nem lesz Szentgróti Hírek.

**Kovács László**: A másfél hónapig a Gold Média kapja, közbe fut egy pályázat és a 2015. évi költségvetés megszavazásakor vagy továbbviszi, vagy más nyeri a pályázatot.

A jelenlegi feltételekkel a Gold Médiának január 31-ig meghosszabbítjuk a szerződését, utána a pályázat szerint.

**Baracskai József:** Kérem, aki elfogadja az átmeneti gazdálkodásra szóló Gold Média szerződést hosszabbítását, ami december 31-én lejár, január 31-ig. Utána írjunk ki pályázatot.

**Dr. Simon Beáta**: Januári határidő kitolását javaslom, mivel az utolsó héten tervez a testület ülést, addig nem telik le a pályázati felhívás, illetve a költségvetési rendeletet sem fogadja el január végéig a képviselő-testület.

Javaslatom, hogy a 2014. évi változatlan feltételekkel 2015. február 28-ig kössünk szerződést a Gold Média Bt-vel.

**Baracskai József**: Kérem, aki a fenti módosítást, szavazzon.

A képviselő-testület 6 igen, 2 nem és 1 tartózkodással elfogadta a módosítást.

Kérem, aki elfogadja az önkormányzat átmeneti gazdálkodásáról szóló rendeletét, szavazzon.

*A képviselő-testület 9 igen szavazattal megalkotta a 32/2014. (XII. 19.) számú rendeletét az Önkormányzat 2015. évi átmeneti gazdálkodásáról*

**4. sz. napirendi pont**

**Folyékony hulladék közszolgáltatás biztosítása**

*A napirendhez tartozó előterjesztés a jegyzőkönyv mellékletét képezi.*

**Baracskai József:** A mai nap folyamán került kiküldésre, a folyamatos egyeztetések miatt, a közszolgáltatás hatósági áron került meghatározásra, de ezért az összegért nem vállalja senki. Eddig egy vállalkozó végezte, de a viziközmű szolgáltatók átszervezése után nem vállalja. Megkerestük a ZALAVÍZ Zrt-t, ahol az önkormányzat tulajdonrésszel is rendelkezik, ők sem vállalják ezért az összegért a szolgáltatást. Az előterjesztés B alternatíváját javaslom elfogadásra a képviselő-testületnek, mely szerint egy fél éves szerződést kössünk és a különbözetet Zalaszentgrót Önkormányzata megfizeti. Kialakításra kerül a jövőben a folyékony hulladéklerakó telep, az engedélyeztetése egy hosszú folyamat.

**Beke László:** Túl nagy alternatívánk nincsen, a fél éves szerződést javaslom.

**Baracskai József**: Kérem, aki egyetért a határozati javaslat B pontjával, szavazzon és a rendelet módosítását fogadja el.

A képviselő-testület 9 igen szavazattal az alábbi határozatot hozta:

**143/2014. (XI. 27.) számú képviselő-testületi határozat:**

Zalaszentgrót Város Önkormányzatának Képviselő-testülete hozzájárul a nem közművel összegyűjtött háztartási szennyvíz begyűjtésére vonatkozó közszolgáltatási szerződés Észak-zalai Víz- és Csatornamű Zrt.-vel (8900 Zalaegerszeg, Balatoni u. 8.) való megkötéséhez. Zalaszentgrót Város Önkormányzat Képviselő-testülete a közszolgáltatás lakossági díjában meg nem térült költséget a 2015. évi költségvetésben biztosítja.

A Képviselő-testület felhatalmazza a polgármestert a hulladékgazdálkodási közszolgáltatási szerződés aláírására.

A Képviselő-testület felkéri a jegyzőt a szükséges intézkedések megtételére.

Határidő: 2015. március 31.

Felelős: Baracskai József polgármester

Kérem, aki egyetért a folyékony hulladék közszolgáltatás biztosítására szólón rendelet elfogadásával, szavazzon.

*A képviselő-testület 9 igen szavazattal megalkotta a 33/2014. (XII. 19.) számú önkormányzati rendeletét a települési szilárd és folyékony hulladékkal kapcsolatos közszolgáltatásról szóló 21/2001. (XII. 27.) számú önkormányzati rendeletének módosításáról*

**5. sz. napirendi pont**

**Vállalkozó háziorvosok rezsidíj általányának megállapítása.**

*A napirendhez tartozó előterjesztés a jegyzőkönyv mellékletét képezi.*

**Kovács László:** A Pénzügyi és Ügyrendi Bizottság megtárgyalta, elfogadásra javasolja a képviselő-testületnek. A lényege, hogy változatlan marad a rezsidíj általány a háziorvosok részére.

**Baracskai József:** Kérem, aki egyetért a vállalkozón háziorvosi rezsidíj általány megállapításával, szavazzon.

A képviselő-testület 9 igen szavazattal az alábbi határozatot hozta:

**144/2014. (XI. 27.) számú képviselő-testületi határozat:**

Zalaszentgrót Város Önkormányzat Képviselő-testülete a vállalkozó orvosok 2015. évi rezsidíj átalány előlegeit az alábbiak szerint állapítja meg:

 Dr. Arányi István és Társa Bt. 40.000Ft/hó

Dr. Wellmann és Társa Bt. 40.000 Ft/hó

Dr. Pőcze és Társa Bt. 40.000 Ft/hó

Dr. Tóth – Dr. Nyéki Eü. KKT. 80.000Ft/hó

Dr. Debreczi Szerén 40.000 Ft/hó

Dr. Tandary Sándor 40.000 Ft/hó

A Képviselő-testület felkéri a jegyzőt, hogy a döntésről a Városi Önkormányzat Egészségügyi Központja intézményvezető-helyettesét a határozati kivonat egy példányának megküldésével értesítse.

Határidő: 2015. január 10.

Felelős: Dr. Simon Beáta jegyző

**6. sz. napirendi pont**

**2015. évi belső ellenőrzési terv elfogadása**

*A napirendhez tartozó előterjesztés a jegyzőkönyv mellékletét képezi.*

**Kovács László:** A Pénzügyi és Ügyrendi Bizottság megtárgyalta, elfogadásra javasolja a képviselő-testületnek. Több belső ellenőrzéssel kapcsolatos teendőnk is van jelenleg, ennek a tervét tartalmazza az előterjesztés. A város intézményeinek az ellenőrzése ütemterv szerint történik.

**Baracskai József**: Kérem, aki egyetért a 2015. évi belső ellenőrzési terv elfogadásával, szavazzon.

A képviselő-testület 9 igen szavazattal az alábbi határozatot hozta:

**145/2014. (XI. 27.) számú képviselő-testületi határozat:**

Zalaszentgrót Város Önkormányzat Képviselő-testülete a 2015. évi belső ellenőrzési tervét az előterjesztés 1. számú melléklete szerinti formában és tartalommal jóváhagyja.

A Képviselő-testület felkéri a jegyzőt, hogy a belső ellenőrt a határozati kivonat egy példányának megküldésével értesítse.

Felelős: Baracskai József polgármester

Határidő**:** 2014. december 31

**7. sz. napirendi pont**

**2015. évi I. félévi munkaterv elfogadása**

*A napirendhez tartozó előterjesztés a jegyzőkönyv mellékletét képezi.*

**Baracskai József:** A bizottságok megtárgyalták, a képviselők beadott javaslatai alapján.

**Kovács László**:A képviselő-testület ülései munkaterv szerint történik, a bizottság kisebb finomítással elfogadásra javasolja.

**Baracskai József**: Konkrétan, mert így elég rejtélyes.

**Kovács László:** A bizottsági ülésen korainak tartották a 1600 órás kezdést.

**Baracskai József:** Az SZMSZ módosításával már egyszer elfogadta a képviselő-testület a 1600 órás kezdési időpontot, azokon az üléseken képviselő úr nem volt jelen.

 **Kovács László:** A bizottsági ülésen újra felvetődött.

**Beke László:** A Humán Ügyek Bizottsága megtárgyalta, elfogadásra javasolta két kiegészítéssel. Szerepeljen a januári ülésen a gimnáziumin helyzetről egy átfogó beszámoló. A másik április, vagy május hónapban az Egészségügyi Központ beszámolója kerüljön testület elé, az új vezetés 1 lassan 2 éves időtartamra tud visszatekinteni. Ennek a tapasztalatairól szeretnénk egy átfogó képet kapni.

**Baracskai József**: Fontosnak tartom az Egészségügyi Központ beszámolóját, mivel lejárt a pályázatban vállalt fenntartási kötelezettség, át kell gondolni a működtetést. A májusi testületi ülésre hozzuk az Egészségügyi Központ beszámolóját.

**Dr. Simon Beáta:** A Humán Ügyek Bizottságát követően sor került egy egyeztetésre a tankerületi igazgatóval, hiszen első sorban a tankerülettől fogjuk megkapni az előterjesztés kívánt tartalmának lényeges részét. Felmerült egy igény, hogy lehet hogy szerencsésebb lenne június-júliusi időpontra tenni a beszámoló tárgyalását. A felvételi pontok arányai is jobban láthatók.

**Beke László**: Ezt el tudom fogadni, de ez lesz a negyedik év amikor az általános iskola kereteiben kezdte el a működését a gimnázium, talán a 2015 év február eleji beiskolázásra egy kicsit rásegít, itt ez volt a szándékom.

**Baracskai József:** A januári ülésen is szerepelni fog a gimnázium beszámolója, a májusi ülésen az egészségügyi beszámoló ezeket a módosításokat befogadom.

**Takács Tibor**: A Gazdasági és Városfejlesztési Bizottság megtárgyalta, elfogadásra javasolja a képviselő-testületnek. Természetesen, mint Humán Ügyek Bizottsági tag egyetértek a kért módosításokkal.

**Baracskai József**: Kérem, aki elfogadja a 2015 évi I. félévi munkatervet a fenti módosításokkal kézfeltartással szavazzon.

A képviselő-testület 9 igen szavazattal az alábbi határozatot hozta:

**146/2014. (XI. 27.) számú képviselő-testületi határozat:**

Zalaszentgrót Város Önkormányzatának Képviselő-testülete a 2015. I. félévi munkatervét a mellékletben foglaltak szerint elfogadja.

Felkéri a polgármestert és a jegyzőt, hogy a munkatervben foglaltak végrehajtásáról gondoskodjanak.

**Határidő:** 2015. június 30.

**Felelős:** Baracskai József polgármester

 Dr. Simon Beáta jegyző

**8. sz. napirendi pont**

**Belső ellenőrzési feladatellátás 2015. évben**

*A napirendhez tartozó előterjesztés a jegyzőkönyv mellékletét képezi.*

**Kovács László:** A belső ellenőrzés finanszírozása nincs a központi költségvetésben, ez egy kötelező önkormányzati feladat.

A Pénzügyi és Ügyrendi Bizottság megtárgyalta, elfogadásra javasolja a képviselő-testületnek

**Baracskai József:** Kérem, aki elfogadja a belső ellenőrzési feladatellátást 2015. évben, szavazzon.

A képviselő-testület 9 igen szavazattal az alábbi határozatot hozta:

**147/2014. (XI. 27.) számú képviselő-testületi határozat:**

Zalaszentgrót Város Önkormányzat Képviselő-testülete a belső ellenőrzési feladatok ellátását 2015. január 01. napjától a ZalA-KAR Térségi Innovációs Társulás keretében a Zalaszentgróti Közös Önkormányzati Hivatal által foglalkoztatott belső ellenőr révén biztosítja.

A feladatellátáshoz szükséges hozzájárulás összegét 471.700 Ft-ot (azaz: Négyszázhetvenegyezer-hétszáz Forintot) az önkormányzat a 2015. évi költségvetésében biztosítja.

A Képviselő-testület felhatalmazza a polgármestert a belső ellenőrzési feladatellátásra vonatkozó megállapodás aláírására.

Felkéri a jegyzőt, hogy tegye meg a szükséges intézkedéseket a belső ellenőrzési feladatellátás 2015. évi biztosításával kapcsolatban, továbbá felkéri, hogy a belső ellenőrt a határozati kivonat egy példányának megküldésével értesítse.

Felelős: Baracskai József polgármester

Határidő**:** 2014. december 31

**9. sz. napirendi pont**

**Gyermekjóléti feladatok ellátása 2015. évben**

*A napirendhez tartozó előterjesztés a jegyzőkönyv mellékletét képezi.*

**Baracskai József:** Tisztelettel köszöntöm Husz Márta intézményvezetőt.

**Beke László:** Humán Ügyek Bizottsága megtárgyalta, elfogadásra javasolja a képviselő-testületnek, ugyanis ezekre a feladatokra céltámogatás nem fedezi a kiadási költségeket. A többi önkormányzat is természetesen ezt megfizeti lakosságszám arányosan.

**Baracskai József:** Megköszönöm az intézmény eddigi munkáját, kérem aki elfogadja a gyermekjóléti feladat ellátását a 2015. évben, szavazzon.

A képviselő-testület 9 igen szavazattal az alábbi határozatot hozta:

**148/2014. (XI. 27.) számú képviselő-testületi határozat:**

Zalaszentgrót Város Önkormányzatának Képviselő-testülete úgy dönt, hogy a Zalaszentgrót és környező települések Intézményfenntartó Társulása Társulási Tanácsának 9/2014. (XII. 11.) számú határozatában foglaltak alapján a Társulás által fenntartott Zalaszentgróti Szociális és Gyermekjóléti Alapszolgáltatási Központ 2015. évi költségvetésében a gyermekjóléti szolgáltatás területén jelentkező hiány fedezéséhez a 2014. január 1-i állapot szerinti 6.734 fő lakosságszám alapján kalkulált 983.164 Ft összegű hozzájárulást az Önkormányzat 2015. évi költségvetéséből finanszírozza.

A Képviselő-testület felkéri a jegyzőt, hogy a Zalaszentgrót és környező települések Intézményfenntartó Társulását a határozati kivonat két példányának megküldésével értesítse, és a szükséges intézkedések megtételéről gondoskodjon.

Határidő: folyamatos

Felelős: Baracskai József polgármester

 Dr. Simon Beáta jegyző

**10. sz. napirendi pont**

**ZalA-KAR Társulási Megállapodás módosítása**

*A napirendhez tartozó előterjesztés a jegyzőkönyv mellékletét képezi.*

**Kovács László:** A választás és a belső ellenőrzés miatt megváltoznak a társulás tagjai, ezért szükséges a megállapodás módosítása. A Pénzügyi és Ügyrendi Bizottság megtárgyalta, elfogadásra javasolja a képviselő-testületnek.

**Baracskai József:** Kérem, aki elfogadja a ZalA-KAR Társulási Megállapodás módosítását, szavazzon.

A képviselő-testület 9 igen szavazattal az alábbi határozatot hozta:

**149/2014. (XI. 27.) számú képviselő-testületi határozat:**

Zalaszentgrót Város Önkormányzat Képviselő-testülete a ZalA-KAR Térségi Innovációs Társulás Társulási Megállapodásának módosítását és az egységes szerkezetbe foglalt Társulási Megállapodást az előterjesztés 1. és 2. számú melléklete szerinti formában és tartalommal – a Társulási Tanács 18/2014. (XII.11.) sz. határozatának megfelelően – elfogadja.

A Képviselő-testület a Társulási Megállapodás módosításának aláírására felhatalmazza a polgármestert.

Felkéri a jegyzőt, hogy tegye meg a szükséges intézkedéseket.

Felelős: Baracskai József polgármester

 Dr. Simon Beáta jegyző

Határidő**:** 2014. december 31.

**11. sz. napirendi pont**

**A Koncz Dezső Általános Iskola, Kollégium, Különleges Gyermekotthon, Készségfejlesztő Speciális Szakiskola és Egységes Gyógypedagógiai Módszertani Intézmény tanulóinak gyermekétkeztetése**

*A napirendhez tartozó előterjesztés a jegyzőkönyv mellékletét képezi.*

**Baracskai József:** Az önkormányzat kötelező feladata az intézmény gyermekétkeztetésének az ellátása.

**Beke László:** A Humán Ügyek Bizottsága megtárgyalta, elfogadásra javasolja a képviselő-testületnek. Kiegészítésül annyit, hogy a Vásártér Bt. adta be a szolgáltatóként a feladatra az ajánlatát. Az ATROPLUSZ Kft. kedvezőbben végzi a szolgáltatást, annak idején egy nyomot áron tudta megnyerni a pályázatot.

**Takács Tibo**r: A Vásártér Bt. egy napra levetítve nagyon hasonló árakat adott mint az előző szolgáltató. Szeretném tájékoztatni a képviselő-testületet, hogy az iskolában a térítési díjakból ebben az évben a reggelit és a vacsorát a KLIKK-nek kellett volna beszedni. Ebből kb 120-140 e forint került befizetésre. Ez a feladat a GESZ-hez fog kerülni, mint önkormányzati feladat. A különbözetet az önkormányzatnak kell kifizetni a szolgáltató felé. A jövőben megpróbálunk valamilyen hatékony módszert, hogy ez a tartozás beszedésre kerüljön.

**Baracskai József:** Tapasztalataink szerint ez egy kemény feladatot jelent nyilvánvaló, hogy a gyermekeknek biztosítani kell a napi étkeztetést. A gyermekotthonban nem csak helyi gyerekek vannak, ez nagy problémát okoz más településen és plusz terhet ró az önkormányzatra önhibánkon kívül.

**Beke László:** Nem hiszem, hogy a nevelőintézetben van csak kintlévőség, az általános iskolában sem jobb a helyzet a gyerekek 10-15%-ának az egyetlen napi meleg ételt jelent. Ugyan mi ebből a feladatból mi kimaradtunk, hogy meggyőzzük a szülőket a fizetésről, mert átkerült a GESZ-hez.

**Baracskai József:** Ezen a kormányzatnak is komolyan el kell gondolkodni, hogy milyen irányba haladunk, gyermekek éhesen maradnak mert otthon nincs mit enniük.

**Takács Tibor**: Valóban probléma a Deák iskolába is, ott 90% fölött van a fizetők aránya, minimális a hanyagságból nem fizetők aránya. Azért nem fizetnek mert nem tudnak, ezzel kezdeni kell a jövőben valamit. Illetve a gyermekotthonos szülők nehezen értették, ha nálunk fizetnek, miért fizessenek a KLIK-nek is. A jövőben egy helyre kell fizetni, így talán hatékonyabbá válik a díjbeszedés.

**Baracskai József:** Kérem, aki elfogadja a Koncz Dezső Általános Iskola, Kollégium, Különleges Gyermekotthon, Készségfejlesztő Speciális Szakiskola és Egységes Gyógypedagógiai Módszertani Intézmény tanulóinak gyermekétkeztetését, szavazzon.

A képviselő-testület 9 igen szavazattal az alábbi határozatot hozta:

**150/2014. (XI. 27.) számú képviselő-testületi határozat:**

Zalaszentgrót Város Önkormányzatának Képviselő-testülete úgy dönt, hogy a 2015. január 1-jétől 2015. december 31-ig tartó időszakra a Koncz Dezső Általános Iskola, Kollégium, Különleges Gyermekotthon, Készségfejlesztő Speciális Szakiskola és Egységes Gyógypedagógiai Módszertani Intézmény tanulóinak gyermekétkeztetésére az e tárgyban lefolytatott pályázati eljárás eredményeként a Vásártér Bt.-vel köt szerződést.

A Képviselő-testület felkéri Dr. Simon Beáta jegyzőt a szolgáltatási szerződés előkészítésére, és felhatalmazza Baracskai József polgármestert annak aláírására.

**Határidő:** 2014. december 31.

**Felelős:** Baracskai József polgármester

 Dr. Simon Beáta jegyző

**12. sz. napirendi pont**

**Mezei őrszolgálatról való döntés**

*A napirendhez tartozó előterjesztés a jegyzőkönyv mellékletét képezi.*

**Baracskai József:** Zalaszentgrót Önkormányzata az elmúlt évben kiemelten kezelte a mezei őrszolgálatot, több fórumon tárgyaltuk. Egy tavalyi adóssága az önkormányzatnak, de nyilvánvaló vizsgálni kell az önkormányzat költségvetési helyzetét.

**Kovács László:** Egy kardinális kérdés volt a bizottsági ülésen, megosztó vélemények születtek. 2013 novemberében is tárgyalta a testület, a jövőben mindenképpen vissza kell állítani a mezei őrszolgálatot, talán elrettentő hatása lehet. Meg kell nézni a környező településeken hogy működik, és nyilván az anyagi vonzatára is forrást kell találni. Az önkormányzat nem tudná gazdaságosan működtetni, de az érdekvédelmi testületekkel együtt gazdaságosabb lenne a működtetése. Itt a hegyközségre és a vadásztársaságokra gondolok és a földhasználókat is bevonni. A hektáronkénti hozzájárulási díjat nem vennék jó néven a földtulajdonosok. A bizottság konkrét döntést nem hozott a mezei őrszolgálattal kapcsolatban.

**Takács Tibor:** A Gazdasági és Városfejlesztési Bizottság megtárgyalta, ezzel foglalkozni kell akár a hozzájárulással együtt is. A falugazdászok segítségét kérem az igény felmérésében, úgy nyilatkoztak, hogy szükséges a mezei őrszolgálat felállítása. Mikor megtudták, a hozzájárulási összeget, akkor már nem voltak olyan lelkesek, de azt javasolták, ha velük egyeztetve tudunk mezőőrt találni, akkor kerüljön bevezetésre az őrszolgálat. A bizottság a jelenlegi pénzügyi helyzet nehézségeire hivatkozva nem javaslom felállítani a mezei őrszolgálatot, de folyamatosan figyeljük a finanszírozási lehetőségeit.

**Baracskai József:** Itt nem a fizetési hajlam az aggályos, hanem, hogy adók módjára behajtható az összeg.

**Veress János:** A határozati javaslat szerint nem támogatjuk a mezőőri szolgálat felállítását, nincs időpont meghatározva, hogy mikor tárgyalja újra a testület. Ha nyár végére nem tudjuk felállítani az őrszolgálatot, akkor a gazdák ezt számon kérhetik.

**Baracskai József**: Javasoljon képviselő társam egy időpontot.

**Veress János**: Javaslatom, hogy a testület a következő egyeztető ülésére hívja meg a hegyközséget, a helybírót és a vadásztársaságokat, az ő szervezetük fedi le az itt gazdálkodó embereket.

**Baracskai József:** A bizottságokkal együtt ki kell dolgozni a rendszert, várom a javaslatokat a képviselőktől. Még sok tisztázatlan kérdőjel van, ezért nincs még meg a megfelelő megoldás a szolgálat felállítására.

**Dr. Tihanyi Ottó:** A Pénzügyi és Ügyrendi Bizottságon konkrét határozati javaslat született, melyet elfogadásra javaslok a képviselő-testületnek.

**Dr. Simon Beáta:** Az előterjesztésben szerepel a bizottság határozati javaslata.

**Baracskai József**: Úgy szólna a határozati javaslat, hogy a mai ülésen nem támogatja a mezőőri szolgálat felállítását, felkéri a polgármestert, hogy ismételten tekintse át a 2015 évi költségvetés tervezésekor.

Kérem, aki egyetért a fenti módosítással, szavazzon.

A képviselő-testület 9 igen szavazattal az alábbi határozatot hozta:

**151/2014. (XI. 27.) számú képviselő-testületi határozat:**

Zalaszentgrót Város Önkormányzatának Képviselő-testülete a mezei őrszolgálat létrehozásával és működtetésével kapcsolatos ismételt tájékoztatását elfogadja, továbbá a Képviselő-testület a mezei őrszolgálat felállítását ismételten áttekinti a 2015. évi költségvetés tervezésekor.

A Képviselő-testület felkéri a polgármestert, hogy a felállítás feltételeit folyamatosan kövesse figyelemmel és szükség esetén intézkedjen a kérdés napirendre tűzéséről.

**Határidő:** 2015. február 20.

**Felelős:** Baracskai József polgármester

**13. sz. napirendi pont**

**Pénzeszköz átadás a Zalaszentgrót – Tekenye Szennyvízkezelési Önkormányzati Társulás részére.**

*A napirendhez tartozó előterjesztés a jegyzőkönyv mellékletét képezi.*

**Kovács László:** A beadott pályázat elutasításra került, aztán még egyszer beadásra került, azonban költségek merültek fel Zalaszentgrót Városát 183.025,-Ft és Tekenye Községet 179.975,-Ft terheli. A pénzeszköz átadását meg kell tenni, elfogadásra javaslom a képviselő-testületnek.

**Baracskai József**: Csak egyszer került beadásra a pályázat.

**Kovács László:** Az adásság mentes köztartozás napirendi pontot a mai ülésen nem tárgyalja a képviselő-testület?

**Dr. Simon Beáta:** Minden bizottság tárgyalta, de tekintettel arra, hogy van még bizottsági tag akinek a határideje nem járt le, ezért januárba kerül testület elé a napirend.

**Baracskai József**: Kérem, aki elfogadja a pénzeszköz átadását a társulás részére, szavazzon.

A képviselő-testület 9 igen szavazattal az alábbi határozatot hozta:

**152/2014. (XI. 27.) számú képviselő-testületi határozat:**

Zalaszentgrót Város Önkormányzatának Képviselő-testülete úgy dönt, hogy a KEOP – 1.2.0/09-11 elnevezésű program pályázatának előkészítése során levont adóelőleg visszafizetéséhez a Zalaszentgrót – Tekenye Szennyvízkezelési Önkormányzati Társulás számára, 183.025 Ft támogatást biztosít az önkormányzat 2014. évi költségvetésének általános fejlesztési tartaléka terhére.

A Képviselő-testület felkéri a polgármestert, hogy az összeg átutalásáról intézkedjen.

**Határidő**: 2014. december 20.

**Felelős**: Baracskai József polgármester

**14. sz. napirendi pont**

**Tájékoztató az önkormányzat 2015. évi központi költségvetési finanszírozásáról**

*A napirendhez tartozó előterjesztés a jegyzőkönyv mellékletét képezi.*

**Baracskai József:** Felemás év lesz jobb lesz, mint a következő és rosszabb mint az előző évi költségvetés. Nagyban áttervezik az önkormányzat költségvetését. A legfontosabb a szociális támogatás, egy települési szociális segély kerül kialakításra. Az alanyi jogon járó segélyek átkerülnek a járáshoz, ami problémás az önkormányzatnál marad és az iparűzési adóból javasolják a finanszírozását. Az anyag tartalmazza, hogy adókivetési móddal élhet az önkormányzat, ezzel kell növelni a saját bevételünket. Van még egy kézfizető kezesség vállalásunk a Szentgróti Víz- és Fürdő Kft.-nek a 2007-ben felvett hitele után.

**Kovács László:** A Pénzügyi és Ügyrendi Bizottság megtárgyalta, elfogadásra javasolja a képviselő-testületnek.

**Baracskai József**: Összességében csökkeni fog a támogatás, az intézményeink esetében kevesebbe kerül az önkormányzatnak, mintha állami működtetésbe lenne. Az Egészségügyi Központnál a pályázatnak köszönhetően csökkent az évi finanszírozása. A legnagyobb változás a szociális segélyezésben történik. A feladatalapú finanszírozásnál, ami eddig normatív alapon történt, ott is lesznek problémák, a feladatot megkapjuk csak hozzá rendelt pénzeszközt nem kapjuk meg. A b) pontban szerepel a műfüves kispálya pályázati önereje, kötelezettséget vállaltunk a Bursa Hungaricára. Az adósságkonszolidációból kimaradt települések közé tartozik Zalaszentgrót. A központi költségvetésben 12 milliárd el volt különítve erre a feladatra, mely Zalaszentgrót esetében 181 millió forintot jelentene. A 12 milliárd forintot eltörölték, hogy majd az európai uniós forrásokból kerül finanszírozásra. Bízom benne, hogy megkapjuk az ígért támogatást. Szükségünk lenne erre az összegre, hiszen az előző testület elhatározta, hogy miket szeretnénk megvalósítani a városban.

Kérem, aki elfogadja az önkormányzat 2015. évi központi költségvetés finanszírozásáról szóló tájékoztatót, szavazzon.

A képviselő-testület 9 igen szavazattal elfogadta a tájékoztatót.

**Zárt ülés után**

**Baracskai József:** Kihirdetem a 15. sz. napirendi pontnak, az Óvodavezető pályázat elbírálásának az eredményét. Az képviselő-testület Molnár Szilveszternét bízta meg az óvodavezetésével, sok sikert kívánok a munkájához.

**16. sz. napirendi pont**

**Kérdések, interpellációk**

*A napirendhez tartozó interpelláció és a válasz a jegyzőkönyv mellékletét képezi.*

**Baracskai József:** Ugyanaz az interpelláció érkezett számomra, és a Szociális Bizottság Elnöke Balogh Gábor részére. Minkét interpelláció esetében négy képviselő írta alá, Dr.Tihanyi Ottó, Gelencsér István, Beke László, Veress János. Dr. Tihanyi Ottó adta át, gondolom Ő lesz az interpelláció előterjesztője. A Szervezeti és Működési Szabályzat szerint az interpellációt 3 percben, szóban adhatja elő, és 5 percben válaszolok.

**Dr. Tihanyi Ottó:** Az interpelláció a Szociális Bizottság 2014. szeptember 24-i ülésén hozott tankönyvtámogatás határozatával függ össze. A támogatásban részesülteket előzőleg levélben értesítették. A levél megküldésre került, ez nyilvános volt, visszaküldték, a Szociális Bizottság meghozta a határozatát. Ezt követően határozatot kaptak a támogatásról, ami megint nyilvános volt. Felolvasom a közösen megszerkesztett interpellációt. Annyit szeretnék hozzátenni, hogy hivatalosan kikértem a kormányhivataltól a Szociális Bizottság fent nevezett jegyzőkönyvét.

**Baracskai József**: Köszönöm az interpellációt, őszintén örülök, hogy végre hivatalosan is feltették a kérdéseket, nem csak a városbéli mendemondákat hallom. Többször elmondtuk, hogy követtük a kormányzatnak azt a gyakorlatát miszerint az 1-2 osztályos tanulók jövedelmi viszonytól függetlenül ingyenes tankönyvet kaptak. Ezt valósította meg Zalaszentgrót Város Önkormányzata jövedelmi viszonytól függetlenül, aki kitöltötte a nyilatkozatot tankönyvtámogatásban részesült. Ezzel a gyermekeket nevelő szülőket segítettük, amiért köszönetet kaptunk. Felolvasom az interpellációra adott választ.

**Dr. Tihanyi Ottó**: Mi nem azt kifogásoljuk, hogy tankönyvtámogatásban részesültek a szülők, hanem azt hogy nem a rendeletnek megfelelően történt. A Szociális Bizottság alapvető feladata a szociálisan rászorulók segélyezése, nem pedig általában segélyt nyújtani. Az önkormányzati segélyt a törvény szerint szabályozza és létfenntartás veszélyeztető rendkívüli élethelyzetről beszél. Igaz, hogy a rendeletünk ezt kibontja és amit polgármester úr idézett ez benne van, de erre a helyzetre nem vonatkozik. Miután nem érkezett mindenkitől vissza a nyilatkozat, már nem az eredeti szándék szerint valósult meg, a testület elé kellett volna hozni. A másik probléma, hogy a Szociális Bizottság kerete lett felhasználva gyakorlatilag nem szociális alapú támogatásra. Részemről nem fogadom el az interpellációra adott választ.

**Baracskai József:** Egészében a kérdésre válaszoltam, megértem hogy mivel nem ért egyet.

Kérem, aki elfogadja az interpellációra adott választ, szavazzon.

A képviselő-testület 5 nem és 4 igen szavazattal nem fogadta el a választ.

További hozzászólás hiányában Baracskai József polgármester 1820 órakor az ülést bezárta.

Kmf:

Baracskai József Dr. Simon Beáta

 polgármester jegyző